|  |
| --- |
|  |

# Cases om børns rettigheder i det pædagogiske arbejde

Af Anette Faye

Eksempel nr. 1

Du er leder i en børnehave med en ret stor gruppe af arabiske børn. Det er en sammensat gruppe, enkelte er meget tilbageholdende (piger), og nogle, især et par drenge, kan være svære at styre. Du synes, det bliver extrasvært, når de snakker arabisk indbyrdes. Det virker også ekskluderende på de andre børn, synes personalet.

Hvad kan I gøre for miljøet i børnehaven?

Eksempel nr. 2

Viktorias forældre er flyttet fra hinanden. Forældrene har mange konflikter også om Viktoria. Moren snakker meget med pædagogerne i SFOen, om hvordan hun og Viktoria har det. Faren derimod er svær at få kontakt med. Moren fortæller, at hun vil have ændret samværsordningen, for hun synes, Viktoria bliver nedtrykt og indesluttet, når hun har været hos faren. Hun spørger, om I også kan se det? Hun kunne godt tænke sig at få en udtalelse fra jer med i Statsforvaltningen.

Hvordan reagerer I?

Eksempel nr. 3

Valdemar er en stille dreng. Han bor på skift hos sin far og sin mor hver anden uge. Faren virker noget ustabil, Valdemar har ikke altid fået mad med i børnehaven, og overtøjet er ikke altid det rigtige til årstiden. I har talt om, at det kan virke, som faren er noget påvirket nogle gange, når han henter drengen.

Hvordan reagerer I?